ประจำเดือน ไม่มา 2-3 วัน ถึงรอบประจำเดือนแล้ว แต่เลือดไม่ไหล แต่กลับ มีเมือก ใสๆ ออกมาในวันที่เป็นประจำเดือน วันแรก วันที่ 2 ก็เช่นกัน วันที่3 มีเลือด จางๆ อ่อนๆ ออกมานิดๆหน่อยๆ ก่อนหน้านนี้มี พสพ. ไม่รุ้ อาการนี้เป้นอาการท้องไหม ..และถ้าหากท้องจะเริ่ม สังเกตุยังไง ให้รุ้ ว่านี้คืออาการท้อง
สวัสดีค่ะ อาการมีเมือกใสๆ ออกมา 2 วัน คืออาการตกขาวที่ปกติ ซึ่งอาจพบออกมาได้ก่อนการมีประจำเดือนมา สำหรับเลือดที่ออกมาในวันที่ 3 น่าจะเป็นเลือดประจำเดือนได้ ซึ่งกำลังเพิ่งเริ่มออกมา ดังนั้น แนะนำให้สังเกตต่อไปอีก 1-2 วันว่าจะมีเลือดประจำเดือนออกมาเป็นปกติหรือไม่ หากหลังจากนี้ได้มีเลือดออกมา โดยมานาน 2-7 วัน ก็ถือว่าเป็นประจำเดือนที่ปกติ และไม่มีการตั้งครรภ์เกิดขึ้นแต่หากไม่มีเลือดออกมาอีก หรือเลือดที่ออกมีปริมาณมากผิดปกติ หรือมานานเกิน 7 วัน หรือมีปวดท้องน้อยรุนแรง ก็อาจเป็นภาวะแทรกซ้อนจากการตั้งครรภ์ได้ หากเป็นกรณีเหล่านี้ การจะทราบว่ามีการตั้งครรภ์หรือไม่ก็คือต้องตรวจหาการตั้งครรภ์จากปัสสาวะค่ะ สำหรับอาการต่างๆ ของการตั้งครรภ์นั้น ไม่จำเพาะใดๆ บางรายอาจไม่มีอาการอะไรก็ได้